
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 67 


28 Ιανουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση εκκλησιαστικού Ιδρύματος στην Ιερά Μητρό¬ 
πολη Μονεμβασιάς και Σπάρτης με την επωνυμία 
«ΚΕΝΤΡΟ ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ 
ΗΜΕΡΗΣΙΑΣ ΝΟΣΗΛΕΙΑΣ ΤΗΣ ΙΕΡΑΣ ΜΗΤΡΟΠΟ- 

ΛΕΩΣ ΜΟΝΕΜΒΑΣΙΑΣ ΚΑΙ ΣΠΑΡΤΗΣ». 1 

Σύσταση εκκλησιαστικού Ιδρύματος στην Ιερά Μητρό¬ 
πολη Μονεμβασιάς και Σπάρτης με την επωνυμία 
«ΕΚΚΛΗΣΙΑΣΤΙΚΕΣ ΚΑΤΑΣΚΗΝΩΣΕΙΣ ΓΙΑ ΑΤΟΜΑ 
ΜΕ ΕΙΔΙΚΕΣ ΑΝΑΓΚΕΣ ΤΗΣ ΙΕΡΑΣ ΜΗΤΡΟΠΟΛΕ- 


ΩΣ ΜΟΝΕΜΒΑΣΙΑΣ ΚΑΙ ΣΠΑΡΤΗΣ». 2 

ΑΠΟΦΑΣΕΙ Σ 

Αριθ. 3657 π.έ. (1) 


Σύσταση εκκλησιαστικού Ιδρύματος στην Ιερά Μητρόπο¬ 
λη Μονεμβασιάς και Σπάρτης με την επωνυμία «ΚΕ¬ 
ΝΤΡΟ ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ ΗΜΕ¬ 
ΡΗΣΙΑΣ ΝΟΣΗΛΕΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΜΟ- 
ΝΕΜΒΑΣΙΑΣ ΚΑΙ ΣΠΑΡΤΗΣ». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Συνοδός της Εκκλησίας της Ελλάδος, 
έχουσα υπ’ όψει: 

1. Τας διατάξεις των άρθρων 1 παράγρ. 4,29 παράγρ. 2, 
59 παράγρ. 2 και 67 του Νομού 590/1977 «Περί Καταστα¬ 
τικού Χάρτου της Εκκλησίας» της Ελλάδος». 

2. Τας διατάξεις του άρθρου 20 του υπ’ αριθμ. 1 /1969 Κα¬ 
νονισμού της Ιεράς Συνόδου (Φ.Ε.Κ. 158/τ.Α'/11.9.1970). 

3. Τας υποχρεώσεις της Ποιμαινούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

4. Τας υφιστάμενος Κοινωνικός και πνευματικός ανά- 
γκαςτης Ιεράς Μητροπόλεως Μονεμβασίας και Σπάρτης. 

5. Την υπ’ αριθμ. 149/81/21.3.2001 Πρότασιντου Σεβα- 
σμιωτάτου Μητροπολίτου Μονεμβασίας και Σπάρτης Ευ¬ 
σταθίου. 

6. Την από 27.9.2001 γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 


7. Την από 15.11.2001 Απόφασιν Αυτής, αποφασίζει: 

Συνιστά εις την Ιεράν Μητρόπολιν Μονεμβασίας και 
Σπάρτης Εκκλησιαστικόν Ίδρυμα υπό την επωνυμίαν: 
«ΚΕΝΤΡΟ ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ ΗΜΕ¬ 
ΡΗΣΙΑΣ ΝΟΣΗΛΕΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΜΟΝΕ- 
ΜΒΑΣΙΑΣ ΚΑΙ ΣΠΑΡΤΗΣ», το οποίον θα λειτουργεί με την 
μορφήν Νομικού Προσώπου Ιδιωτικού Δίκαιου μη κερδο¬ 
σκοπικό ύ χαρακτή ρος, υπό το ν έλεγχον και εποπτειαν της 
Ιεράς Μητροπόλεως και θα εδρεύει εις την Κωμόπολιν 
Μαγούλας του Δήμου Μυστρά Λακωνίας. Η οργάνωσις, 
διοικησις, διαχείρισις και λειτουργία του Ιδρύματος τού¬ 
του θα διέπεται από τας διατάξεις του επομένου Κανονι¬ 
σμού: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 

Εκκλησιαστικού Ιδρύματος υπό την επωνυμία: 

«ΚΕΝΤΡΟ ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ 

ΗΜΕΡΗΣΙΑΣ ΝΟΣΗΛΕΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΜΟΝΕΜΒΑΣΙΑΣ ΚΑΙ ΣΠΑΡΤΗΣ» 

Άρθρο 1 

Σύσταση - Επωνυμία -Έδρα - Σφραγίδα. 

1. Στην περιφέρεια της Ιεράς Μητροπόλεως Μονεμβα¬ 
σίας και Σπάρτης και υπό την πνευματική ευθύνη, επίβλε¬ 
ψη καιεποπτεία αυτής συνίσταται Εκκλησιαστικό Ίδρυμα, 
που λειτουργεί ως Νομικό Πρόσωπο Ιδιωτικού Δίκαιου 
(Ν.Π.Ι.Δ.), μη κερδοσκοπικού χαρακτήρα, με την επωνυ¬ 
μία «ΚΕΝΤΡΟ ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ 
ΗΜΕΡΗΣΙΑΣ ΝΟΣΗΛΕΙΑΣ», το οποίο θα διέπεται από τις 
διατάξεις του παρόντος Κανονισμού. Έδρα του Ιδρύμα¬ 
τος τούτου είναι η κωμόπολη της Μαγούλας του Δήμου 
Μυστρά Λακωνίας. Το Ίδρυμα θα στεγάζεται σε κτιριακό 
συγκρότημα της Ιεράς Μητροπόλεως, ευρισκόμενον πλη¬ 
σίον του άλλου Ιδρύματος αυτής, δηλαδή του Ασύλου 
Ανιάτων, το όποιον έχει ολοκληρωθεί με όλες τις απαραί¬ 
τητες προδιαγραφές και εξοπλισθεί με τα πλέον σύγχρο¬ 
να μηχανήματα και εργαλεία προς επίτευξη του σκοπού 
του. 

2. Το Ίδρυμα έχει δική του σφραγίδα σε δυο επάλλη¬ 
λους κύκλους, η οποία φέρει στο κέντρο το μονόγραμμα 

Στο μεν εξωτερικό κύκλο αναγράφονται οι λέξεις 

«ΙΕΡΑ ΜΗΤΡΟΠΟΛΙΣ ΜΟΝΕΜΒΑΣΙΑΣ ΚΑΙ ΣΠΑΡΤΗΣ», στο 
δε εσωτερικό η επωνυμία του Ιδρύματος «ΚΕΝΤΡΟ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ ΗΜΕΡΗΣΙΑΣ 
ΝΟΣΗΛΕΙΑΣ» και η χρονολογία ίδρυσης του. 

Άρθρο 2 
Σκοποί. 

Σκοποί του Ιδρύματος είναι: 

α) η εν γένει συμβολή στην πληρέστερη και αρτιότερη 
ποιμαντική, κοινωνική, φιλανθρωπική, ιεραποστολική και 
πνευματική διακονία της Ιερός Μητροπόλεως Μονεμβα- 
σίας καιΣπάρτης στο πλαίσιο της Ορθόδοξης Πίστης, Πα¬ 
ράδοσης και Διδασκαλίας, 

β) η παροχή υπηρεσιών υγείας και νοσηλείας σε ασθε¬ 
νείς εσωτερικούς ή εξωτερικούς, που έχουν ανάγκη φυ¬ 
σικής αποκατάστασης και πάσχουν από παθήσεις του μυ¬ 
ϊκού, νευρικού, κυκλοφοριακού, ερειστικού και αναπνευ¬ 
στικού συστήματος, καθώς και από νοητική στέρηση, 
χρησιμοποιώντας τα σύγχρονα μέσα και τις μεθόδους 
της ιατρικής αποκατάστασης, 

γ) η παροχή αναψυχής, ψυχαγωγίας, κατάρτισης, ενη¬ 
μέρωσης, προστασίας, φροντίδας, στοργής και αγάπης 
στους παραπάνω ασθενείς, 

δ) η διενέργεια ερευνών σχετικών με την αποκατάστα¬ 
ση, ιδιαίτερα των Ατόμων με Ειδικές Ανάγκες, 

ε) η υλοποίηση σχετικών Εθνικών Προγραμμάτων ή 
Προγραμμάτων της Ευρωπαϊκής Ένωσης ή άλλων Διε¬ 
θνών Προγραμμάτων. 

Άρθρο 3 

Παρεχόμενες υπηρεσίες - Προϋποθέσεις εισαγωγής. 

1. Το Ίδρυμα παρέχει στους ασθενείς που δέχονται τις 
υπηρεσίες του φυσικοθεραπεία (κινησιοθεραπεία, ηλε¬ 
κτροθεραπεία και υδροθεραπεία), εργοθεραπεία, λογοθε- 
ραπεία, καθώς και ψυχολογική και κοινωνική υποστήριξη. 

2. Στα προγράμματα αποθεραπείας και αποκατάστα¬ 
σης του Ιδρύματος γίνονται δεκτά τα περιθαλπόμενα στα 
Ιδρύματα της Ιερός Μητροπόλεως Μονεμβασίας και 
Σπάρτης, Άτομα με Ειδικές Ανάγκες και άτομα της τρίτης 
ηλικίας και εν γένει ασθενείς από όλη την Ελληνική Επι¬ 
κράτεια, κάθε ηλικίας και των δυο φύλων, που πάσχουν 
από τις αναφερόμενες στο προηγούμενο άρθρο του πα¬ 
ρόντος παθήσεις, αφού προηγηθεί εξέτασή τους από τον 
αρμόδιο Ιατρό του Ιδρύματος καιπροσκομισθούντα απα¬ 
ραίτητα δικαιολογητικά, τα οποία καθορίζονται με απο¬ 
φάσεις του Διοικητικού Συμβουλίου. 

3. Στις εγκαταστάσεις του Ιδρύματος λειτουργεί ξενώ¬ 
νας αποκατάστασης για ασθενείς που χρειάζονται επανέ¬ 
λεγχο, καθώς και για ασθενείς που προέρχονται από απο¬ 
μακρυσμένες περιοχές ή δε δύνανται, εξαιτίας της κατά¬ 
στασης της υγείας τους, να μετακινούνται από το Ίδρυμα 
όσο διαρκεί το πρόγραμμα αποθεραπείας και αποκατά¬ 
στασης που ακολουθούν. 

4. Οι ασθενείς, εφ’ όσον δύνανται, συμμετέχουν στις 
δαπάνες νοσηλείας τους και στις δαπάνες τυχόν παρα¬ 
μονής τους στον ως άνω ξενώνα, εφ’ όσον και στο βαθμό 
που ο ασφαλιστικός οργανισμός στον οποίο υπάγονται 
δεν τις καλύπτει. Το ύψος της συμμετοχής τους καθορί¬ 
ζεται με αποφάσεις του Δ.Σ του Ιδρύματος, σύμφωνα και 
με τη διάταξη της παραγράφου 5 του άρθρου 10 του Νό¬ 
μου 2072/1992, βάσει τιμολογίου, ενώ εκδίδεται σχετική 
απόδειξη και δελτίο παροχής υπηρεσιών. Το Δ.Σ. μπορεί 
με απόφασή του να απαλλάσσει, αποδεδειγμένα από¬ 
ρους ασθενείς, από την υποχρέωση συμμετοχής τους 
στις ως άνω δαπάνες. 


Άρθρο 4 

Οργάνωση, - Διοίκηση - Διοικητικό Συμβούλιο. 

1. Το Ίδρυμα διοικείται από πενταμελές Διοικητικό Συμ¬ 
βούλιο που απαρτίζεται από: α) τον εκάστοτε Μητροπολί¬ 
τη Μονεμβασίας και Σπάρτης ως Πρόεδρο, β) τον εκά¬ 
στοτε Πρωτοσύγκελλο ή Γενικό Αρχιερατικό Επίτροπο 
της Ιεράς Μητροπόλεως Μονεμβασίας και Σπάρτης, ως 
Αντιπρόεδρο, ο οποίος σε περίπτωση απουσίας ή κωλύ¬ 
ματος του Μητροπολίτου, θα αναπληρώνει αυτόν και θα 
προεδρεύει του Δ.Σ., γ) τρία άτομα, άνδρες ή γυναίκες, 
που κατοικούν στην περιφέρεια της Ιεράς Μητροπόλεως 
και διακρίνονται για την ευσέβεια, το ήθος, την πνευματι¬ 
κή κατάρτιση, την ωριμότητα και το ενδιαφέρον τους για 
τη ζωή και το έργο της Εκκλησίας. 

2. Τα υπό στοιχείο γ’ τρία τακτικά μέλη του Δ.Σ. της πα¬ 
ραπάνω παραγράφου διορίζονται, μαζί με τα αντίστοιχα 
αναπληρωματικά μέλη, για μια τριετία από τον Σεβασμιό- 
τατο Μητροπολίτη Μονεμβασίας και Σπάρτης ύστερα 
από έγγραφη πρόταση του Μητροπολιτικού Συμβουλίου. 
Το αξιωμάτων μελώντου Δ.Σ. είναιτιμητικό και άμισθο, οι 
δε διορισθέντες δύνανται να επαναδιορισθούν. 

3. Μέλη του Δ.Σ., που δεν ανταποκρίνονται στα καθήκο¬ 
ντα τους ή προβαίνουν σε ενέργειες που έρχονται σε αντί¬ 
θεση με τους σκοπούς του Ιδρύματος, παύονται και αντι¬ 
καθίστανται από τον Μητροπολίτη. 

4. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίαση του και εκλέγει τον Γραμματέα και 
τον Ταμία. 

5. Το Δ.Σ. συνέρχεται τακτικά κάθε μήνα και έκτακτα 
όταν παρίσταται ανάγκη, ύστερα από πρόσκληση του 
Προέδρου ή, σε περίπτωση απουσίας ή κωλύματος Αυ¬ 
τού, του Αντιπροέδρου, ή ύστερα από έγγραφη αίτηση 
τριών τουλάχιστον μελώντου Δ.Σ., στην οποία θα πρέπει 
να αναφέρουν τα προτεινόμενα προς συζήτηση θέματα. 

6. Το Δ.Σ. ευρίσκεται σε απαρτία και αποφασίζει νόμιμα 
όταν παρίσταται οπωσδήποτε ο Πρόεδρος ή, σε περί¬ 
πτωση απουσίας ή κωλύματος αυτού, ο Αντιπρόεδρος και 
δυο τουλάχιστον από τα μέλη του, οι δε αποφάσεις αυτού 
λαμβάνονται κατά πλειοψηψια των παρόντων μελών. Σε 
περίπτωση ισοψηψιας υπερισχύει η ψήψος του Προέ¬ 
δρου ή, σε περίπτωση απουσίας ή κωλύματος Αυτού, του 
Αντιπροέδρου. 

7. Ο Πρόεδρος του Δ.Σ.: 

α) έχει την εποπτεία οργάνωσης, διοίκησης, λειτουρ¬ 
γίας, διαχείρισης και αξιοποίησης εν γένει των περιου¬ 
σιακών στοιχείων και διάθεσης των πόρων του Ιδρύματος 
και συντονίζει τα μέλη του Δ.Σ. για την υλοποίηση των 
σκοπών αυτού, 

β) εκπροσωπείτο Ίδρυμα ενώπιον κάθε Διοικητικής, Δι¬ 
καστικής και Εκκλησιαστικής Αρχής και οποιασδήποτε 
άλλης Αρχής και σε όλες του τις σχέσεις με άλλα Ιδρύμα¬ 
τα, Οργανισμούς, νομικά και φυσικά πρόσωπα, 

γ) λαμβάνει γνώση όλων των εισερχομένων και εξερχό- 
μενων εγγράφων του Ιδρύματος, συνυπογράφει με τον 
Γ ραμματέα όλη την αλληλογρφια αυτού και συνυπογρά¬ 
φει με τον Ταμία τα οικονομικής σχέσης έγγραφα, 

δ) συγκαλεί το Δ.Σ. σε συνεδριάσεις, διευθύνει τις συ¬ 
ζητήσεις σε αυτές και συνυπογράφει με τα υπόλοιπα Μέ¬ 
λη τα πρακτικά των συνεδριάσεων. 

Ο Αντιπρόεδροςτου Δ.Σ. αναπληρώνει τον Πρόεδρο, σε 
περίπτωση απουσίας ή κωλύματος, σε όλες τις παραπάνω 
αρμοδιότητες αυτού και ενεργεί κατόπιν εντολής του. 

Ο Γραμματέας του Δ.Σ. τηρείτο Βιβλίο Πρωτοκόλλου 
εισερχομένων και εξερχόμενων εγγράφων του Ιδρύμα¬ 
τος, συντάσσει όλα τα έγγραφα και όλη την αλληλογρα¬ 
φία του Ιδρύματος για την οποία ενημερώνει τον Πρόε¬ 
δρο και την οποία συνυπογράφει με αυτόν. Επίσης τηρεί 
το Βιβλίο ΠρακτικώντωνΣυνεδριάσεωντουΔ.Σ., συντάσ¬ 
σει τα Πρακτικά και φυλάσσει τη σφραγίδα του Ιδρύμα¬ 
τος. 

Ο Ταμίας του Δ.Σ. τηρείτο Βιβλίο Ταμείου καθώς και τα 
Δελτία Παροχής Υπηρεσιών και τα Διπλότυπα Γραμμάτια 
Εισπράξεων και Εντάλματα Πληρωμώντου Ιδρύματος, ει¬ 
σπράττει με διπλότυπα Γ ραμμάτια Εισπράξεων, τα οποία 
συνυπογράφει με τον Πρόεδρο, κάθε έσοδο του Ιδρύμα¬ 
τος, διενεργεί τιςπληρωμέςπου αποφάσισε το Δ.Σ. βάσει 
διπλοτύπων Ενταλμάτων Πληρωμών τα οποία επίσης συ¬ 
νυπογράφει με τον Π ρόεδρο, όπως άλλωστε και όλα τα οι¬ 
κονομικής φύσεως έγγραφα, ευθύνεται για την φύλαξη 
των χρημάτων του Ιδρύματος, τα οποία κατατίθενται σε 
μια από τις Τράπεζες που λειτουργούν στην πόλη της 
Σπάρτης στο όνομα του Ιδρύματος, διενεργεί καταθέσεις 
και αναλήψεις χρημάτων κατόπιν αποφάσεως του Δ.Σ., 
στο οποίο είναι υπόλογος και γενικά διαχειρίζεται την πε¬ 
ριουσία του Ιδρύματος. Επίσης, τηρεί το Βιβλίο Αποθή¬ 
κης, το Βιβλίο Κτηματολογίου και το Βιβλίο Υλικού. 

Άρθρο 5 

Αρμοδιότητες του Διοικητικού Συμβουλίου. 

Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: 

α) Αποφασίζει για κάθε θέμα που αφορά στην οργάνω¬ 
ση, διοίκηση, λειτουργία, διαχείριση και αξιοποίηση ενγέ- 
νει των περιουσιακών στοιχείων και διάθεση των πόρων 
του Ιδρύματος, καθώς και για κάθε ενέργεια που σχετίζε¬ 
ται με την εκπλήρωση των σκοπών αυτού. 

β) Επεξεργάζεται, συντάσσει και υποβάλλει προς 
έγκριση στο Μητροπολιτικό Συμβούλιο τον Εσωτερικό 
Κανονισμό λειτουργίας του Ιδρύματος. 

γ) Συνεργάζεται με το Μητροπολιτικό Συμβούλιο της Ιε¬ 
ρός Μητροπόλεως Μονεμβασίας και Σπάρτης, με τα Εκ¬ 
κλησιαστικά Συμβούλια των Ιερών Ναών, τα Ηγουμενο¬ 
συμβούλια των Ιερών Μονών και τα Διοικητικά Συμβούλια 
των φιλανθρωπικών και κοινωφελών Ιδρυμάτων της περι¬ 
φέρειας της Ιεράς Μητροπόλεως, με διάφορους πολιτι¬ 
στικούς, επιστημονικούς και φιλανθρωπικούς συλλό¬ 
γους, καθώς και με την Τοπική Αυτοδιοίκηση, τους τοπι¬ 
κούς φορείς καιενγένειτις αρμόδιες κρατικές υπηρεσίες 
για την προαγωγή και επίτευξη των σκοπών του Ιδρύμα¬ 
τος. 

δ) Μεριμνά για την εξεύρεση οικονομικών πόρων και για 
την ορθή, ομαλή και απρόσκοπτη λειτουργία του Ιδρύμα¬ 
τος. 

ε) Καθορίζει και συνιστά (με την κατάρτιση Εσωτερικού 
Κανονισμού λειτουργίας) για τις ανάγκες του Ιδρύματος, 
τις θέσεις του προσωπικού (ιατρικού, νοσηλευτικού, ειδι¬ 
κού, διοικητικού και βοηθητικού) και αποφασίζει για την 
πρόσληψη καιτηνπαύση αυτού, για τα καθήκοντα, τις αρ¬ 
μοδιότητες και τις αποδοχές του, καθώς και για λοιπά συ¬ 
ναφή ζητήματα σύμφωνα με τις διατάξεις της κείμενης 
νομοθεσίας. 

στ) Καταρτίζει τον ετήσιο Προϋπολογισμό και Απολογι¬ 
σμό του Ιδρύματος, τους οποίους και υποβάλλει για 
έγκριση στο Μητροπολιτικό Συμβούλιο. 


ζ) Αποφασίζει για την αποδοχή ή αποποίηση δωρεών, 
κληρονομιών και κληροδοσιών, καθώς και για την ανακή¬ 
ρυξη Δωρητών, Ευεργετών και Μεγάλων Ευεργετών του 
Ιδρύματος. 

η) Αποφασίζει για την άσκηση αγωγών, την παραίτηση 
από δικόγραφα αγωγών, από διαδικαστικές πράξεις και 
από ολόκληρη τη δίκη, την παραίτηση από ένδικα μέσα, 
τον συμβιβασμό ή την εξωδικαστική επίλυση διαφορών. 

θ) Δύναται να αναθέτει την εκπροσώπηση του Ιδρύμα¬ 
τος για την εκτέλεση συγκεκριμένων πράξεων σε μέλος 
του Δ.Σ. (πληντου Προέδρου ή του Αντιπροέδρου) ή σε 
τρίτο πρόσωπο. 

ι) Αποφασίζει για κάθε άλλο θέμα, το οποίο δεν προβλέ- 
πεται ρητά στον παρόντα Κανονισμό. 

Άρθρο 6 

Υπηρεσίες και προσωπικό του Ιδρύματος. 

1. Οι υπηρεσίες του Ιδρύματος τελούν υπό δύο Διευ¬ 
θύνσεις: α) τη Διεύθυνση Αποθεραπείας και Αποκατά¬ 
στασης και β) τη Διεύθυνση Διοικητικού. Η Διεύθυνση 
Αποθεραπείας και Αποκατάστασης, στην οποία υπάγεται 
το ιατρικό, νοσηλευτικό και ειδικό προσωπικό του Ιδρύ¬ 
ματος, είναι αρμόδια για κάθε θέμα που αφορά στην πα¬ 
ροχή υπηρεσιών υγείας και νοσηλείας στους ασθενείς 
του Ιδρύματος, εσωτερικούς ή εξωτερικούς, που έχουν 
ανάγκη φυσικής αποκατάστασης και πάσχουν από παθή¬ 
σεις του μυϊκού, νευρικού, κυκλοφοριακού, ερειστικού 
και αναπνευστικού συστήματος, καθώς και από νοητική 
στέρηση. Η Διεύθυνση Διοικητικού, στην οποία υπάγεται 
το διοικητικό και βοηθητικό προσωπικό του Ιδρύματος, εί¬ 
ναι αρμόδια για τον χειρισμό των θεμάτων που αφορούν 
στην οργάνωση, διοίκηση, ορθή, ομαλή και απρόσκοπτη 
λειτουργία, διαχείριση και αξιοποίηση εν γένει των περι¬ 
ουσιακών στοιχείων και διάθεση των πόρων του Ιδρύμα¬ 
τος, όπως και των θεμάτων που αφορούν στη γενική κα¬ 
τάσταση του προσωπικού του. 

2. Οι θέσεις του προσωπικού του Ιδρύματος καθορίζο¬ 
νται και συνιστώνται με τον Εσωτερικό Κανονισμό λει¬ 
τουργίας αυτού που καταρτίζει το Διοικητικό Συμβούλιο, 
σύμψωνα με τις διατάξεις του Κεφαλαίου Α της Υ.ΑΠ. 
4α/οικ. 4633 (Υγείας) της 29-9/6.10.93. 

Άρθρο 7 

Τηρούμενα Βιβλία. 

Το Ίδρυμα έχει ίδια διαχείριση, τηρεί δε, με την μέριμνα 
του Γραμματέα και του Ταμία του Δ.Σ., τα Γενικά και Δια¬ 
χειριστικά αυτού Βιβλία, σύμφωνα με το σύστημα τήρη¬ 
σης των λογιστικών βιβλίων των Εκκλησιαστικών Νομικών 
Προσώπων, αριθμημένατο κάθε ένα κατά φύλλο και θεω¬ 
ρημένα για κάθε νόμιμη χρήση από την Ιερά Μητρόπολη 
Μονεμβασίας και Σπάρτης, ήτοι: 

1) Βιβλίο Π ρωτοκόλλου εισερχομένων και εξερχόμενων 
εγγράφων. 

2) Βιβλίο ΠρακτικώντωνΣυνεδριάσεωντουΔ.Σ. 

3) Βιβλίο Ταμείου, Δελτία Παροχής Υπηρεσιών και Δι¬ 
πλότυπα Γ ραμμάτια Εισπράξεων και Εντάλματα Πληρω¬ 
μών, τα οποία είναι εκτελεστέα εφόσον φέρουν την υπο¬ 
γραφή του Προέδρου ή, σε περίπτωση απουσίας ή κωλύ¬ 
ματος αυτού, του Αντιπροέδρου και του Ταμία του 
Ιδρύματος. 

4) Βιβλίο Αποθήκης. 

5) Βιβλίο Κτηματολογίου, στο οποίο καταγράφεται όλη 
η ακίνητη περιουσία του Ιδρύματος. 




616 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6) Βιβλίο Υλικού, στο οποίο καταγράφεται όλη η κινητή 
περιουσία του Ιδρύματος. 

Άρθρο 8 

Πόροι τον Ιδρύματος και διάθεση τους. 

1. Πόροι του Ιδρύματος είναι: 

α) Οιεκάστοτε επιχορηγήσεις της Ιερός Μητροπόλεως 
Μονεμβασίας και Σπάρτης, καθώς και υπέρ αυτού εισφο¬ 
ρές των Ιερών Ναών και Ιερών Μονών, καθώς και του Γε¬ 
νικού Φιλόπτωχου Ταμείου και των ενοριακών Φιλόπτω¬ 
χων Ταμείων της περιφέρειας της Ιερός Μητροπόλεως. 

β) Οι επιδοτήσεις που διατίθενται, Συνοδική αποφάσει, 
για το έργο του αναφορικά με ασθενείς από όλη την ελ¬ 
ληνική επικράτεια. 

γ) Τόκοι από τις καταθέσεις του Ιδρύματος και πρόσο¬ 
δοι από την αξιοποίηση της κινητής και ακίνητης περιου¬ 
σίας αυτού. 

δ) Πρόσοδοι από την πραγματοποίηση διαφόρων εκδη¬ 
λώσεων του Ιδρύματος, λαχειοφόρων αγορών, εράνων 
νόμιμα διενεργουμένων κ.ο.κ. 

ε) Δωρεές εν ζωή ή αίτια θανάτου, κληρονομιές και κλη¬ 
ροδοσίες κινητών και ακινήτων φυσικών ή νομικών προ¬ 
σώπων. 

στ) Εισφορές, σεείδοςή σε χρήμα, φίλωντου Ιδρύματος. 

ζ) Κρατικές επιχορηγήσεις, Κοινοτικές επιχορηγήσεις, 
επιχορηγήσεις εκ μέρους Διεθνών Οργανισμών, επιχορη¬ 
γήσεις εκ μέρους της Νομαρχιακής ή Τοπικής Αυτοδιοί¬ 
κησης, Οργανισμών και άλλων Νομικών Προσώπων Δη¬ 
μοσίου ή Ιδιωτικού Δίκαιου, επιχορηγήσεις εκ μέρους φυ¬ 
σικών προσώπων και κάθε νόμιμη επιχορήγηση. 

η) Οι εισφορές των ασφαλιστικών οργανισμών, σύμφω¬ 
να με τη διάταξη της παραγράφου 5 του άρθρου 10 του 
Νόμου 2072/1992 και τα νοσηλεία και λοιπά ποσά που θα 
καταβάλουν οι ασθενείς, εφόσον και στο βαθμό που ο 
ασφαλιστικός οργανισμός στον οποίο υπάγονται δεν τα 
καλύπτει, καθώς και οι ασθενείς που δεν καλύπτονται από 
ασφαλιστικούς οργανισμούς. 

θ) Κάθε άλλη πρόσοδος, σύμφωνη με το Ορθόδοξο Χρι¬ 
στιανικό πνεύμα, που προέρχεται από κάθε νόμιμη πηγή 
και δεν κατονομάζεται ρητά στον παρόντα κανονισμό, με¬ 
τά από απόφαση του Δ.Σ. στην οποία ορίζεται ειδικά η νο¬ 
μιμότητα της σχετικής πράξης αποδοχής της προσόδου 
και εάν αυτή εξυπηρετεί τους σκοπούς του Ιδρύματος. 

2. Οι ανωτέρω πόροι διατίθενται με απόφαση του Δ.Σ. 
του Ιδρύματος για την κάλυψη κάθε δαπάνης που απο¬ 
σκοπεί στην επίτευξη των σκοπών του Ιδρύματος. 

3. Το τυχόν χρηματικό πλεόνασμα από την οικονομική 
διαχείριση του Ιδρύματος, το οποίο υπερβαίνει το ποσό 
περί του οποίου αποφασίζει το Δ.Σ., κατατίθεται σε λογα¬ 
ριασμό μιας από τις Τράπεζες που λειτουργούν στην πό¬ 
λη της Σπάρτης στο όνομα του Ιδρύματος. 

Άρθρο 9 

Δωρητές, Ευεργέτες, Μεγάλοι Ευεργέτες. 

Το Διοικητικό Συμβούλιο του Ιδρύματος μπορεί να ανακη- 
ρύσσει Δωρητές, Ευεργέτες και Μεγάλους Ευεργέτες του 
Ιδρύματος είτε εν ζωή ευρισκομένους είτε μετά θάνατον. 

Δωρητές ανακηρύσσονται όσοι εισφέρουν στο Ίδρυμα 
χρηματικά ποσά ή περιουσιακά στοιχεία αξίας 100.000 
έως 1.000.000 δραχμών. Ευεργέτες όσοι εισφέρουν χρη¬ 
ματικά ποσά ή περιουσιακά στοιχεία αξίας 1.000.000 έως 
5.000.000 δραχμών και Μεγάλοι Ευεργέτες όσοι εισφέ¬ 


ρουν χρηματικά ποσά ή περιουσιακά στοιχεία αξίας 
5.000.000 δραχμών και άνω. 

Δωρητές μπορούν να ανακηρύσσονται από το Δ.Σ., και 
πρόσωπα που προσέφεραν στο Ίδρυμα εξαιρετικές υπη¬ 
ρεσίες. Τα ονόματα των δωρητών, ευεργετών και μεγά¬ 
λων ευεργετών μπορούν να αναγράφονται σε μαρμάρινη 
πλάκα, αναρτωμένη σε χώρο του Ιδρύματος. 

Άρθρο 10. 

Έλεγχος του Ιδρύματος. 

Το Δημόσιο έχει το δικαίωμα, σύμφωνα με τις σχετικές 
κείμενες διατάξεις, να ασκεί εποπτεία και να διενεργεί 
έλεγχο στο Ίδρυμα, εφόσον προηγουμένως ειδοποιηθεί 
εγγράφως ο Πρόεδρος του Δ.Σ. αυτού. 

Άρθρο 11 

Εσωτερικός Κανονισμός λειτουργίας τον Ιδρύματος. 

Με τον Εσωτερικό Κανονισμό λειτουργίας του Ιδρύμα¬ 
τος που καταρτίζει το Δ.Σ. αυτού καθορίζονται και συνι- 
στώνται, σύμφωνα με τις διατάξεις του Κεφαλαίου Α’ της 
γ’ Α.Π 4α/οικ. 4633 (Υγείας) της 29.9/6.10.1993, οι θέσεις 
του προσωπικού αυτού, εξειδικεύονται τα καθήκοντα και 
οι αρμοδιότητες του εν λόγω προσωπικού, προσδιορίζο¬ 
νται οι προϋποθέσεις παροχής υπηρεσιών υγείας και νο¬ 
σηλείας και ρυθμίζονται τα λοιπά θέματα που αφορούν 
την οργάνωση, διοίκηση, ορθή, ομαλή και απρόσκοπτη 
λειτουργία αυτού. Μέχρι την κατάρτιση του ως άνω Κα¬ 
νονισμού τα σχετικά θέματα ρυθμίζονται κατά περίπτωση 
με αποφάσεις του Δ.Σ. 

Άρθρο 12 

Το παρόν Ίδρυμα καταργείται με απόφαση της Διαρ¬ 
κούς Ιερός Συνόδου κατόπιν ομόφωνης και αιτιολογημέ¬ 
νης απόφασηςτου Δ.Σ. αυτού, παρόντων όλωντων μελών 
του, που εγκρίνεται από το Μητροπολιτικό Συμβούλιο, 
όταν δεν εκπληρώνει τις εκκλησιολογικές αυτού προϋπο¬ 
θέσεις και την αποστολή του, όταν παρεκκλίνει των σκο¬ 
πών του ή καταστεί ανέφικτη η λειτουργία του. Σε κάθε 
περίπτωση κατάργησης του Ιδρύματος, κάθε κινητό ή 
ακίνητο περιουσιακό αυτού στοιχείο, καθώς και κάθε δι¬ 
καίωμα και αξίωση αυτού περιέρχεται στο Νομικό Πρό¬ 
σωπο της Ιερός Μητροπόλεως Μονεμβασίας και Σπάρ¬ 
της, που υποχρεούται να τα χρησιμοποιήσει για την εξυ¬ 
πηρέτηση άλλου παρεμφερούς σκοπού. 

Άρθρο 13 

1. Ο παρών Κανονισμός ισχύει από της δημοσιεύσεως 
αυτού στο επίσημο Δελτίο της Εκκλησίας της Ελλάδος 
«ΕΚΚΑΗΣΙΑ» και στην Εφημερίδα της Κυβερνήσεως. 

2. Κάθε τροποποίηση αυτού γίνεται από την Διαρκή Ιε¬ 
ρά Συνοδό κατόπιν αιτιολογημένης απόφασης του Δ.Σ. 
του Ιδρύματος, που λαμβάνεται μεπλειοψηφίατεσσάρων 
μελών, συμπεριλαμβανομένου του Μητροπολίτου, ως 
Προέδρου και εγκρίνεται από το Μητροπολιτικό Συμβού¬ 
λιο. Δημοσιεύεται δε όπως και ο παρών Κανονισμός. 

Άρθρο 14 

Από τις διατάξεις του παρόντος Κανονισμού προκαλείται 
δαπάνη σε βάρος του προϋπολογισμού του Νομικού Προ¬ 
σώπου της Ιερός Μητροπόλεως Μονεμβασίας και Σπάρ¬ 
της, το ύψος της οποίας δεν δύναται να προσδιορισθεί. 

Αθήνα, 15 Νοεμβρίου 2001 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

Αριθ. 4012 π.έ. (2) 

Σύσταση εκκλησιαστικού Ιδρύματος στην Ιερά Μητρόπο¬ 
λη Μονεμβασιάς και Σπάρτης με την επωνυμία «ΕΚ¬ 
ΚΛΗΣΙΑΣΤΙΚΕΣ ΚΑΤΑΣΚΗΝΩΣΕΙΣ ΓΙΑ ΑΤΟΜΑ ΜΕ ΕΙ¬ 
ΔΙΚΕΣ ΑΝΑΓΚΕΣ ΤΗΣ ΙΕΡΑΣ ΜΗΤΡΟΠΟΛΕΩΣ ΜΟ- 
ΝΕΜΒΑΣΙΑΣ ΚΑΙ ΣΠΑΡΤΗΣ». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
έχουσα υπ’όψει: 

Ι.Τας διατάξεις των άρθρων 1 παράγρ. 4,29παράγρ. 2 
και 59 παράγρ. 2 και 67του Νόμου 590/1977 «Περί Κατα¬ 
στατικού Χάρτου της Εκκλησίας τις Ελλάδος». 

2. Τας διατάξεις του άρθρου 20 του υπ’ αριθμ. 1/1969 Κα¬ 
νονισμού της Ιεράς Συνόδου (Φ.Ε.Κ. 185/τ. Α'/11.9.1970). 

3. Τας υποχρεώσεις της Ποιμενούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

4. Τας υφιστάμενος Κοινωνικός και πνευματικός ανά- 
γκαςτης Ιεράς Μητροπόλεως Μονεμβασίας καιΣπάρτης. 

5. Την υπ’ αριθμ. 70/33/15.2.2001 Πρότασιντου Σεβα- 
σμιότατου Μητροπολίτου Μονεμβασίας και Σπάρτης Ευ¬ 
σταθίου. 

6. Την από 17.5.2001 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

7. Την από 24.10.2001 Απόφασιν Αυτής, αποφασίζει: 

Συνιστά στην Ιερά Μητρόπολη Μονεμβασίας και Σπαρ¬ 
τής Εκκλησιαστικόν Ίδρυμα υπό την επωνυμία: «ΕΚ¬ 
ΚΛΗΣΙΑΣΤΙΚΕΣ ΚΑΤΑΣΚΗΝΩΣΕΙΣ ΓΙΑ ΑΤΟΜΑ ΜΕ ΕΙΔΙ¬ 
ΚΕΣ ΑΝΑΓΚΕΣ ΤΗΣ ΙΕΡΑΣ ΜΗΤΡΟΠΟΛΕΩΣ ΜΟΝΕΜ- 
ΒΑΣΙΑΣ ΚΑΙ ΣΠΑΡΤΗΣ», το οποίο θα λειτουργεί με τη 
μορφή Νομικού Προσώπου Ιδιωτικού Δίκαιου, μη κερδο¬ 
σκοπικού χαρακτήρα, υπό τον έλεγχο και την εποπτεία 
της Ιεράς Μητροπόλεως και θα εδρεύει στην Κωμόπολη 
Νεαπόλεως Λακωνίας. Η οργάνωσις, διοικησις, διαχειρι- 
σις και λειτουργία του Ιδρύματος τούτου θα διέπεται από 
τας διατάξεις του επομένου Κανονισμού: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 

Εκκλησιαστικού Ιδρύματος υπό την επωνυμία: 

«ΕΚΚΛΗΣΙΑΣΤΙΚΕΣ ΚΑΤΑΣΚΗΝΩΣΕΙΣ ΓΙΑ 
ΑΤΟΜΑ ΜΕ ΕΙΔΙΚΕΣ ΑΝΑΓΚΕΣ» ΤΗΣ ΙΕΡΑΣ 
ΜΗΤΡΟΠΟΛΕΩΣ ΜΟΝΕΜΒΑΣΙΑΣ ΚΑΙ ΣΠΑΡΤΗΣ 

Άρθρο 1 

Σύσταση - Επωνυμία - Έδρα 

Στην περιφέρεια της Ιεράς Μητροπόλεως Μονεμβα¬ 
σίας και Σπάρτης και υπό την πνευματική εποπτεία αυτής 
συνιστάται Εκκλησιαστικό Ίδρυμα, που λειτουργεί ως Νο¬ 
μικό Πρόσωπο Ιδιωτικού Δίκαιου (Ν.Π.Ι.Δ.), μη κερδοσκο¬ 
πικού χαρακτήρα, με την επωνυμία «ΕΚΚΛΗΣΙΑΣΤΙΚΕΣ 
ΚΑΤΑΣΚΗΝΩΣΕΙΣ ΓΙΑ ΑΤΟΜΑ ΜΕ ΕΙΔΙΚΕΣ ΑΝΑΓΚΕΣ», το 
οποίο θα διέπεται από τις διατάξεις του παρόντος Κανο¬ 
νισμού. 

Έδρα του Ιδρύματος τούτου είναι η κωμόπολη της Νε¬ 
άπολης Λακωνίας. Το Ίδρυμα θα στεγάζεται στις μόνιμες 
και σύγχρονες ιδιόκτητες εγκαταστάσεις της Ιεράς Μη¬ 
τροπόλεως, οι οποίες ευρίσκονται στην περιοχή Λαχιου 
του Δήμου Βοιών Λακωνίας. 


Άρθρο 2 

Σκοποί και μέσα προς επίτευξη αυτών. 

1. Σκοποί του Ιδρύματος είναι: 

α) Η ενγένει συμβολή στην πληρέστερη και αρτιότερη 
ποιμαντική, κοινωνική, φιλανθρωπική, ιεραποστολική και 
πνευματική διακονία της Ιεράς Μητροπόλεως Μονεμβα¬ 
σίας και Σπάρτης στο πλαίσιο της Ορθοδόξου Πίστεως, 
Παραδόσεως και Διδασκαλίας. 

β) Η παροχή φιλοξενίας, αναψυχής, ψυχαγωγίας, προ¬ 
στασίας, φροντίδας, στοργής και αγάπης σε Άτομα με Ει¬ 
δικές Ανάγκες κάθε ηλικίας και των δυο φύλων που είναι 
περιπατητικά και περιθάλπονται στα Ιδρύματα της Ιεράς 
Μητροπόλεως Μονεμβασίας και Σπάρτης, όπως και σε 
Άτομα με Ειδικές Ανάγκες που περιθάλπονται στις οικο¬ 
γένειες τους και φοιτούν ως εξωϊδρυματικά Άτομα στη 
Σχολή Καταρτίσεως Ατόμων με Ειδικές Ανάγκες, η οποία 
λειτουργεί στο Ίδρυμα Περιθάλψεως Χρονίως Πασχό- 
ντων «Ο ΑΓΙΟΣ ΠΑΝΤΕΛΕΗΜΩΝ» Σπάρτης και σε Άτομα 
με Ειδικές Ανάγκες που κατοικούν στις περιφέρειες άλ¬ 
λων Ιερών Μητροπόλεων. 

γ) Η παροχή φιλοξενίας σε γονείς και κηδεμόνες που 
έχουν στις οικογένειες τους και περιθάλπουν Άτομα με Ει¬ 
δικές Ανάγκες προς την κατεύθυνση της ενισχύσεως της 
προσπάθειάς τους. 

δ) Η παροχή φιλοξενίας στους εργαζομένους στα φι¬ 
λανθρωπικά και κοινωφελή Ιδρύματα της Ιεράς Μητρο¬ 
πόλεως Μονεμβασίας και Σπάρτης, καθώς και στους εθε¬ 
λοντές που προσφέρουν δωρεάν τις υπηρεσίες τους 
στους περιθαλπόμενους στα ανωτέρω Ιδρύματα και επι¬ 
κουρούν τους εργαζομένους κατά την άσκηση των καθη¬ 
κόντων τους. 

ε) Η ουσιαστική και σε βάθος ενημέρωση και διαφώτιση 
των περιθαλπόντων Άτομα με Ειδικές Ανάγκες και άλλων 
κοινωνικών και λοιπών φορέων και η εν γένει ευαισθητο- 
ποίηση της κοινής γνώμης. 

2. Μέσα για την επίτευξη των σκοπών είναι: α) Η διορ¬ 
γάνωση και λειτουργία κατά τους θερινούς μήνες κάθε 
έτους Κατασκηνώσεων της Ιεράς Μητροπόλεως Μονεμ¬ 
βασίας και Σπάρτης για Άτομα με Ειδικές Ανάγκες στις 
ιδιόκτητες εγκαταστάσεις της στην περιοχή Λαχίου. 

β) Η διοργάνωση Σεμιναρίων, Ημερίδων, Συνεδρίων κ.α. 
και η πραγματοποίηση ομιλιών και διαλέξεων από ειδι¬ 
κευμένους επιστήμονες. 

γ) Οποιοδήποτε άλλο πρόσφορο μέσο ήθελε αποφασί¬ 
σει το Διοικητικό Συμβούλιο του Ιδρύματος. 

Άρθρο 3. 

Οργάνωση -Διοίκηση - Διοικητικό Συμβούλιο 

1. Το Ίδρυμα διοικείται από πενταμελές Διοικητικό Συμ¬ 
βούλιο που απαρτίζεται από: α) τον εκάστοτε Μητροπολί¬ 
τη Μονεμβασίας και Σπάρτης ως Πρόεδρο, β) τον εκά¬ 
στοτε Πρωτοσύγκελλο της Ιεράς Μητροπόλεως Μονεμ¬ 
βασίας και Σπάρτης, ως Αντιπρόεδρο, ο οποίος σε 
περίπτωση απουσίας ή κωλύματοςτου Μητροπολίτου, θα 
αναπληρώνει αυτόν και θα προεδρεύει του Δ.Σ., γ) τον 
εκάστοτε Αρχιερατικό Επίτροπο Νεαπόλεως, δ) έναν κλη¬ 
ρικό της Αρχιερατικής Επιτροπείας Νεαπόλεως καιε) ένα 
από τα μέλη του Διοικητικού Συμβουλίου του Ιδρύματος 
Περιθάλψεως Χρονίως Πασχόντων «Ο ΑΓΙΟΣ ΠΑΝΤΕΛΕ¬ 
ΗΜΩΝ» Σπάρτης. 

2. Τα ως άνω δυο τακτικά μέλη του Δ.Σ. (των παραγρά¬ 
φων 1δ και 1ε του παρόντος άρθρου) διορίζονται, μαζί με 

τα αντίστοιχα αναπληρωματικά μέλη, για μια τριετία από 
τον Σεβασμιώτατο Μητροπολίτη Μονεμβασίας και Σπάρ¬ 
της ύστερα από έγγραφη πρόσκληση του Μητροπολιτι- 
κού Συμβουλίου. Το αξίωμα των μελών του Δ.Σ. είναι τι¬ 
μητικό και άμισθο, οι δε διορισθέντες δύνανται να επανα- 
διορισθούν. 

3. Μέλη του Δ.Σ. που δεν ανταποκρίνονται στα καθήκο¬ 
ντα τους η προβαίνουν σε ενέργειες που έρχονται σε αντί¬ 
θεση με τους σκοπούς του Ιδρύματος, παύονται από τον 
Μητροπολίτη. 

4. Το Διοικητικό Συμβούλιο του Ιδρύματος συγκροτείται 
σε σώμα κατά την πρώτη συνεδρίαση του και εκλέγει τον 
Γραμματέα και τον Ταμία. 

5. Το Διοικητικό Συμβούλιο συνέρχεται τακτικά κάθε μή¬ 
να και εκτάκτως όταν παρίσταται ανάγκη, ύστερα από 
πρόσκληση του Προέδρου ή, σε περίπτωση απουσίας ή 
κωλύματος αυτού, του Αντιπροέδρου, ή ύστερα από έγ¬ 
γραφη αίτηση τριών μελών του Δ.Σ. 

6. Το Δ.Σ. ευρίσκεται σε απαρτία όταν παρίσταται οπωσ¬ 
δήποτε ο Πρόεδρος ή, σε περίπτωση απουσίας ή κωλύ¬ 
ματος αυτού, ο Αντιπρόεδρος και δυο από τα μέλη του, οι 
δε αποφάσεις αυτού λαμβάνονται κατά πλειοψηψία των 
παρόντων μελών. Σε περίπτωση ισοψηφίας υπερισχύει η 
ψήφος του Προέδρου, ή, σε περίπτωση απουσίας ή κω¬ 
λύματος αυτού, του Αντιπροέδρου. 

7. Ο Πρόεδρος του Δ.Σ.: α) Έχει την ευθύνη όλων των 
εκδηλώσεων του Ιδρύματος και συντονίζει τα μέλη του 
Δ.Σ. για την υλοποίηση των σκοπών αυτού, β) Εκπροσω¬ 
πεί το Ίδρυμα ενώπιον κάθε Διοικητικής, Δικαστικής και 
Εκκλησιαστικής Αρχής και οποιασδήποτε άλλης Αρχής 
και σε όλες τον τις σχέσεις με άλλα Ιδρύματα, Οργανι¬ 
σμούς, νομικά και φυσικά πρόσωπα, γ) Λαμβάνει γνώση 
όλων των εισερχομένων και εξερχόμενων εγγράφων του 
Ιδρύματος, συνυπογράφει με τον Γ ραμματέα όλη την αλ¬ 
ληλογραφία αυτού και συνυπογράφει με τον Τ αμία τα οι¬ 
κονομικής φύσεως έγγραφα, δ) Συγκαλεί το Δ.Σ. σε συ¬ 
νεδριάσεις, διευθύνει τις σε αυτές συζητήσεις και συνυ¬ 
πογράφει με τα υπόλοιπα μέλη τα πρακτικά των 
συνεδριάσεων. 

Ο Αντιπρόεδρος του Δ.Σ. αναπληρώνει τον Πρόεδρο, 
σε περίπτωση απουσίας ή κωλύματος, σε όλες τις ως άνω 
αρμοδιότητες αυτού και ενεργεί κατόπιν εντολής του. 

Ο Γραμματέας του Δ.Σ. τηρεί το Βιβλίο Πρωτοκόλλου 
του Ιδρύματος και συντάσσει όλα τα έγγραφα και όλη την 
αλληλογραφία του Ιδρύματος για την οποία ενημερώνει 
τον Πρόεδρο και την οποία συνυπογράφει με αυτόν. Επί¬ 
σης τηρεί το Βιβλίο Κατασκηνωτών και το Βιβλίο Πρακτι¬ 
κών των Συνεδριάσεων του Δ.Σ. του Ιδρύματος, συνυπο¬ 
γράφει τα εν λόγω πρακτικά τα οποία συντάσσει και φυ¬ 
λάσσει τη σφραγίδα του Ιδρύματος. 

Ο Ταμίας του Δ.Σ. τηρείτο Βιβλίο Ταμείου καθώς και τα 
Διπλότυπα Γραμμάτια Εισπράξεων και Εντάλματα Πλη- 
ρωμώντου Ιδρύματος, εισπράττει με διπλότυπα Γραμμά- 
τια Εισπράξεων, τα οποία συνυπογράφει με τον Πρόεδρο, 
κάθε έσοδο του Ιδρύματος, διενεργεί τις πληρωμές που 
αποφάσισε το Δ.Σ. βάσει διπλοτύπων Ενταλμάτων Πλη¬ 
ρωμών τα οποία επίσης συνυπογράφει, όπως άλλωστε 
και όλα τα οικονομικής φύσεως έγγραφα, με τον Πρόε¬ 
δρο, ευθύνεται για την φύλαξη των χρημάτων του Ιδρύ¬ 
ματος, τα οποία κατατίθενται σε μια από τις Τράπεζες που 
λειτουργούν στην πόλη της Σπάρτης στο όνομα του Ιδρύ¬ 
ματος, διενεργεί καταθέσεις και αναλήψεις χρημάτων κα¬ 


τόπιν αποφάσεως του Δ.Σ., στο οποίο είναι υπόλογος και 
γενικά διαχειρίζεται την περιουσία του Ιδρύματος. Επί¬ 
σης, τηρείτο Βιβλίο Κτηματολογίου και το Βιβλίο Υλικού. 

Άρθρο 4 

Αρμοδιότητες τον Διοικητικού Συμβουλίου 

Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: α) Αποφασίζει για κάθε θέμα που 
αφορά στην οργάνωση, διοίκηση, λειτουργία, διαχείριση 
και αξιοποίηση εν γένει των περιουσιακών στοιχείων και 
διάθεση των πόρων του Ιδρύματος, καθώς και για κάθε 
ενέργεια που σχετίζεται με την εκπλήρωση των σκοπών 
αυτού, β) Συνεργάζεται με το Μητροπολιτικό Συμβούλιο 
της Ιεράς Μητροπόλεως Μονεμβασίας και Σπάρτης, με 
τα Εκκλησιαστικά Συμβούλια των Ιερών Ναών, τα Ηγου¬ 
μενοσυμβούλια των Ιερών Μονών και τα Διοικητικά Συμ¬ 
βούλια των φιλανθρωπικών και κοινωφελών Ιδρυμάτων 
της περιφέρειας της Ιεράς Μητροπόλεως, με διάφορους 
πολιτιστικούς, επιστημονικούς και φιλανθρωπικούς συλ¬ 
λόγους, καθώς και με την Τοπική Αυτοδιοίκηση, τους το¬ 
πικούς φορείς και εν γένει τις αρμόδιες κρατικές υπηρε¬ 
σίες για την προαγωγή και επίτευξη των σκοπώντου Ιδρύ¬ 
ματος, γ) Μεριμνά για την εξεύρεση οικονομικών πόρων 
και για την ορθή, ομαλή και απρόσκοπτη λειτουργία του 
Ιδρύματος, δ) Καθορίζει και συνιστά, για τις ανάγκες κα¬ 
τά τη διάρκεια των περιόδων λειτουργίας του Ιδρύματος, 
τις θέσεις του έμμισθου προσωπικού και αποφασίζει για 
την πρόσληψη και την παύση αυτού, για τα καθήκοντα, τις 
αρμοδιότητες και τις αποδοχές του, καθώς και για λοιπά 
συναφή ζητήματα σύμφωνα με τις διατάξεις της κείμενης 
νομοθεσίας, ε) Καταρτίζει στο τέλος των κατασκηνωτι- 
κών περιόδων κάθε έτους τον Απολογισμό γι’ αυτές, κα¬ 
θώς και τον ετήσιο Προϋπολογισμό και Απολογισμό του 
Ιδρύματος, τους οποίους και υποβάλλει για έγκριση στο 
Μητροπολιτικό Συμβούλιο, στ) Αποφασίζει για κάθε άλλο 
θέμα, το οποίο δεν προβλέπεται στον παρόντα Κανονι¬ 
σμό. 

Άρθρο 5 

Τηρούμενα βιβλία 

Το Ίδρυμα έχει ίδια διαχείριση, τηρεί δε, με τη μέριμνα 
του Γ ραμματέα και του Ταμία του Δ.Σ., τα Γ ενικά και Δια¬ 
χειριστικά αυτού Βιβλία, σύμφωνα με το σύστημα τήρη¬ 
σης των λογιστικών βιβλίωντων Εκκλησιαστικών Νομικών 
Προσώπων, θεωρημένα για κάθε νόμιμη χρήση από την 
Ιερά Μητρόπολη Μονεμβασίας και Σπάρτης, ήτοι: 

1) Βιβλίο Πρωτοκόλλου εισερχομένων και εξερχόμενων 
εγγράφων, 

2) Βιβλίο Πρακτικών των Συνεδριάσεων του Δ.Σ., 

3) Βιβλίο Κατασκηνωτών, στο οποίο αναγράφονται τα 
πλήρη στοιχεία των Κατασκηνωτών, λοιπών φιλοξενου- 
μένων και προσωπικού του Ιδρύματος κάθε κατασκηνωτι- 
κής περιόδου, 

4) Βιβλίο Ταμείου και Διπλότυπα Γραμμάτια Εισπράξε¬ 
ων και Εντάλματα Πληρωμών, τα οποία είναι εκτελεστέα 
εφ’ όσον φέρουν την υπογραφή του Προέδρου ή σε περί¬ 
πτωση απουσίας ή κωλύματος αυτού, του Αντιπροέδρου, 
και του Ταμία του Ιδρύματος, 

5) Βιβλίο Κτηματολογίου, στο οποίο καταγράφεται όλη 
η ακίνητη περιουσία του Ιδρύματος και 

6) Βιβλίο Υλικού, στο οποίο καταγράφεται όλη η κινητή 
περιουσία του Ιδρύματος. 

Άρθρο 6 

Πόροι του Ιδρύματος και διάθεσή τους 

1. Πόροι του Ιδρύματος είναι: α) Οι εκάστοτε επιχορη¬ 
γήσεις της Ιερός Μητροπόλεως Μονεμβασίας και Σπάρ¬ 
της, των Ιερών Ναών και Ιερών Μονών, καθώς και του Γε¬ 
νικού Φιλόπτωχου Ταμείου και των Ενοριακών Φιλόπτω- 
χωνΤαμείωντηςπεριφέρειαςτης Ιερός Μητροπόλεως. β) 
Οι ειδικές υπέρ αυτού εισφορές των φιλανθρωπικών και 
κοινωφελών Ιδρυμάτων της περιφέρειας της Ιερός Μη¬ 
τροπόλεως, εφ’ όσον σε αυτό φιλοξενούνται δικοί τους 
τρόφιμοι, γ) οι τυχόν προαιρετικές εισφορές, σε είδος ή 
σε χρήμα, εκ μέρους γονέων και κηδεμόνων που φιλοξε¬ 
νούνται οι ίδιοι ή μέλη της οικογένειάς τους σε αυτό, οι 
οποίες όμως δεν τους παρέχουν σε καμία περίπτωση δι¬ 
καίωμα ή αξίωση προνομιακής μεταχείρισης, δ) Τόκοι 
από τις καταθέσεις του Ιδρύματος και πρόσοδοι από την 
αξιοποίηση της κινητής και ακίνητης περιουσίας αυτού, ε) 
Πρόσοδοι από την πραγματοποίηση διαφόρων εκδηλώ¬ 
σεων του Ιδρύματος, λαχειοφόρων αγορών, εράνων νό¬ 
μιμα διενεργουμένων κ.λπ. στ) Δωρεές εν ζωή ή αίτια θα¬ 
νάτου, κληρονομιές και κληροδοσίες κινητών και ακινή¬ 
των φυσικών ή νομικών προσώπων, ζ) Εισφορές, σε είδος 
ή σε χρήμα, φίλων του Ιδρύματος, η) Κρατικές Επιχορη¬ 
γήσεις, Κοινοτικές Επιχορηγήσεις, επιχορηγήσεις εκ μέ¬ 
ρους της Νομαρχιακής ή Τοπικής Αυτοδιοίκησης, Οργα¬ 
νισμών και άλλων Νομικών Προσώπων Δημοσίου ή Ιδιωτι¬ 
κού Δίκαιου, επιχορηγήσεις εκ μέρους φυσικών 
προσώπων και κάθε νόμιμη επιχορήγηση, θ) Κάθε άλλη 
πρόσοδος σύμφωνη με το Ορθόδοξο Χριστιανικό πνεύ¬ 
μα, που προέρχεται από κάθε νόμιμη πηγή και δεν κατο¬ 
νομάζεται ρητά στον παρόντα κανονισμό. 

2. Οι ανωτέρω πόροι διατίθενται με απόφαση του Δ.Σ. 
του Ιδρύματος για την κάλυψη κάθε δαπάνης που απο¬ 
σκοπεί στην επίτευξη των σκοπών του Ιδρύματος. 

3. Το τυχόν χρηματικό πλεόνασμα από την οικονομική 
διαχείριση του Ιδρύματος, το οποίο υπερβαίνει το ποσό 
περί του οποίου αποφασίζει το Δ.Σ., κατατίθεται σε λογα¬ 
ριασμό σε μια από τις Τράπεζες που λειτουργούν στην πό¬ 
λη της Σπάρτης στο όνομα του Ιδρύματος. 

Άρθρο 7 

Το προσωπικό του Ιδρύματος, το οποίο βρίσκεται υπό 
την εποπτεία του Δ.Σ. αυτού, διακρίνεται σε εθελοντικό 
και έμμισθο. Στο εθελοντικό προσωπικό συγκαταλέγο¬ 
νται όσα άτομα προσφέρουν δωρεάν τις υπηρεσίες τους 
στους φιλοξενουμένους στο Ίδρυμα, επικουρώντας το 
έμμισθο προσωπικό κατά την άσκηση των καθηκόντων 
αυτού. Στο έμμισθο προσωπικό συγκαταλέγονται ο Διευ¬ 
θυντής του Ιδρύματος Περιθάλψεως Χρονίως Πασχό- 
ντων «Ο ΑΓΙΟΣ ΠΑΝΤΕΑΕΗΜΩΝ» Σπάρτης, ως Αρχηγός, 
η κοινωνική λειτουργός, ο φυσιοθεραπευτής, ο ιατρός, οι 
νοσηλεύτριες, οι μαγείρισσες και πρόσθετο προσωπικό 


του ως άνω Ιδρύματος, καθώς και εργαζόμενοι/ες σε άλ¬ 
λα φιλανθρωπικά και κοινωφελή Ιδρύματα της περιφέρει¬ 
ας της Ιεράς Μητροπόλεως Μονεμβασίας και Σπάρτης, 
ως στελέχη, με απόσπαση και ανάλογο επίδομα, όπως και 
άλλα άτομα πού προσλαμβάνονται, κατά τη διάρκεια των 
περιόδων λειτουργίας του Ιδρύματος, απασχολούνται, 
αμοίβονται και παύονται από το Δ.Σ. σύμφωνα με τις δια¬ 
τάξεις της κείμενης νομοθεσίας. 

Άρθρο 8 

Σφραγίδα - Τελικές διατάξεις 

Το Ίδρυμα έχει ίδια σφραγίδα με δυο επάλληλους κύ¬ 
κλους, η οποία φέρει στο κέντρο τον Τίμιο Σταυρό. Στον 
μεν εξωτερικό κύκλο αναγράφονται οι λέξεις «ΙΕΡΑ ΜΗ- 
ΤΡΟΠΟΛΙΣ ΜΟΝΕΜΒΑΣΙΑΣ ΚΑΙ ΣΠΑΡΤΗΣ», στον δε εσω¬ 
τερικό η επωνυμία του Ιδρύματος «ΕΚΚΛΗΣΙΑΣΤΙΚΕΣ ΚΑ¬ 
ΤΑΣΚΗΝΩΣΕΙΣ ΠΑ ΑΤΟΜΑ ΜΕ ΕΙΔΙΚΕΣ ΑΝΑΓΚΕΣ» και η 
χρονολογία ιδρύσεώς του. 

Άρθρο 9 

Το παρόν Ίδρυμα καταργείται μα απόφαση της Διαρ¬ 
κούς Ιεράς Συνόδου ύστερα από αιτιολογημένη απόφαση 
του Δ.Σ. αυτού, για τη λήψη της οποίας είναι απαραίτητη 
η ψήφος του Μητροπολίτου, ως Προέδρου, εγκρινόμενη 
από το Μητροπολιτικό Συμβούλιο, όταν δεν εκπληρώνει 
τις Εκκλησιολογικές αυτού προϋποθέσεις και την απο¬ 
στολή του, όταν παρεκκλίνει των σκοπών του ή καταστεί 
ανέφικτη η λειτουργία του. Σε κάθε περίπτωση καταργή- 
σεως του Ιδρύματος, κάθε κινητό ή ακίνητο περιουσιακό 
αυτού στοιχείο, καθώς και κάθε δικαίωμα και αξίωση αυ¬ 
τού περιέρχεται στο Νομικό Πρόσωπο της Ιεράς Μητρο¬ 
πόλεως Μονεμβασίας και Σπάρτης. 

Άρθρο 10 

1. Ο παρών Κανονισμός ισχύει από της δημοσιεύσεως 
αυτού στο επίσημο δελτίο της Εκκλησίας της Ελλάδος 
«ΕΚΚΛΗΣΙΑ» και στην Εφημερίδα της Κυβερνήσεως. 

2. Κάθε τροποποίηση αυτού γίνεται από την Διαρκή Ιε¬ 
ρά Συνοδό ύστερα από αιτιολογημένη απόφαση του Δ.Σ. 
του Ιδρύματος, για τη λήψη της οποίας είναι απαραίτητη 
η ψήφος του Μητροπολίτου, ως Προέδρου, εγκρινόμενη 
από το Μητροπολιτικό Συμβούλιο, δημοσιεύεται δε όπως 
και ο παρών Κανονισμός. 

Άρθρο 11 

Από τις διατάξεις του παρόντος Κανονισμού προκαλεί- 
ται δαπάνη σε βάρος του προϋπολογισμού του Νομικού 
Προσώπου της Ιεράς Μητροπόλεως Μονεμβασίας και 
Σπάρτης, το ύψος της οποίας δεν δύναται να προσδιορι- 
σθεί. 

Αθήνα, 24 Οκτωβρίου 2001 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 6Β * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςτ 
Θ-ΓΠ3ίΙ: ννθ0ΠΊ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε.: 010 5225 761 - 010 5230 841 Πληροφορίες λοιπών Φ.Ε.Κ.: 010 5225 713 - 010 5249 547 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ -Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΓΟ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γογπ για δημοσιεύματα μετά το 1994 καθορίζεται σε 30 θυΓΟ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυΐΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυιΌ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓηθί, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00" 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































